125 
Som det er nævnt, gik Heidenbains Forklaring af, hvorledes 
Mavesekretionen under normale Forhold kom i Stand, ud paa, at den 
af Føden fremkaldte mekaniske og kemiske Irritation af Mavens 
Slimhinde og dens Kirtler direkte bevirkede en Sekretion af disse 
uden Nervesystemets Medvirkning. Vi har allerede set, at Pawlow 
har vist, hvilken fremtrædende Rolle Nervesystemet spiller for Se¬ 
kretionen i Maven. Vi skal se, at han ogsaa paa andre væsenlige 
Punkter har vist Uholdbarheden af Heidenbains Opfattelse. Saa- 
ledes har han slaaet fast, at den mekaniske Irritation af Mavens 
Slimhinde aldrig fremkalder nogen Sekretion. Han har irriteret 
Mavens Slimhinde mekanisk paa de forskelligste Maader og altid 
faaet et negativt Resultat. Fødens mekaniske Irritation kan altsaa 
ingen Rolle spille for Sekretionens Indtræden. — Det er nævnt, at 
der ved den indbildte Fodring secerneres meget rigelig Mavesaft, 
hvis Mængde naturligvis i Begyndelsen er den sædvanlige Mængde, 
der under normale Forhold vil afsondres ved, at Dyret tager den 
Næring til sig. Men ved den indbildte Fodring varer Sekretionen 
længer, og den samlede Mængde Sekret bliver derfor større end 
under normale Forhold, fordi Dyret ikke bliver mæt, hvormeget det 
end æder. 
Pawlow har ogsaa anstillet Forsøg, der var det modsatte af 
indbildt Fodring (82, S. 105), idet han har fodret Dyrene uden 
deres Vidende ved under Søvnen, eller medens deres Opmærksom¬ 
hed var bortledt, at indføre Føde i Maven gennem en Fistel. Han 
fandt, at hvis der paa denne Maade indførtes f. Eks. Brød i Maven, 
kom der slet ingen Sekretion i Gang; indførtes der derimod Kød, 
kom der vel en Sekretion i Gang, men dels begyndte den meget 
sent, dels var Mængden og den fordøjende Ævne af Sekretet meget 
betydelig mindre end af det Sekret, der kom ved den indbildte 
Fodring. Ved at tegne Kurver over Sekretets Mængde og dets 
fordøjende Ævne ved den indbildte Fodring og den ubevidste Fod¬ 
ring og addere disse, fik Pawlow Kurver frem, der ganske svarede 
til Kurverne ved den normale Fodring.. Han drager af disse Fund 
den Slutning, at „Appetit^ er Hovedfaktoren for Sekretionens Be- 
